Da Vinci Hundid

Pataljon "Da Vinci Hundid" (108. üksik rünnakpataljon) on Ukraina relvajõudude mehitamata süsteemide pataljon, mis kuulub Jakov Handziuki nimelise 59. üksiku rünnakbrigaadi koosseisu. Komandör on kapten Serhi Filimonov.

 Ajalugu 
Üksus moodustati 20. jaanuaril 2014 Ukraina Vabatahtlike Korpuse (DUK) 5. pataljoni 1. rünnakkompaniina. 26. augustil 2015 lahkus üksus 5. pataljonist ja restruktureeriti DUKi 1. kompaniiks. 17. märtsil 2016 määrati üksuse ülemaks Dmtro Kotsiubailo, mis tähistas selle laialdaselt tuntud hüüdnime „Da Vinci“ algust tuletatuna Kotsiubailo kutsungist. Üksus on osalenud alates selle moodustamisest arvukates lahingutes Ida-Ukrainas. Oma tegevuse algfaasis ei olnud üksus (nagu kogu DUK) osa Ukraina relvajõududest ja teda rahastati annetustest.https://militaryland.net/ukraine/armed-forces/da-vinci-wolves/

2022. aasta aprillis moodustati Kotsiubailo juhitud DUK 1. rünnakkompanii ja Sergei Filimonovi üksuse „Honor” ühendamise tulemusel pataljon „Da Vinci Hundid”, mis sama aasta lõpuks reorganiseeriti 67. mehhaniseeritud brigaadi 1. mehhaniseeritud pataljoniks.https://tsn.ua/exclusive/velike-interv-yu-novogo-komandira-vovkiv-da-vinchi-mobilizuvati-250-tisyach-minimum-yakiy-nam-potriben-2511871.html 7. märtsil 2023 langes üksuse ülem Kotsiubailo Bahmuti lähedal ja tema asemele asus Juri Kapustjak. 10. mail 2023 liideti üksus ametlikult Ukraina relvajõududega, kui 67. mehhaniseeritud brigaadi 1. rünnakpataljon. 1. juulil 2023 nimetati pataljon langenud komandöri auks Dmitro Kotsiubailo nimeliseks.https://censor.net/ua/resonance/3427768/komandyr_1go_batalyionu_67oyi_brygady_yuriyi_kapustyak_pozyvnyyi_kapusta_z_1_lypnya_nash_pidrozdil_nosytyme 2024. aasta algul läksid pataljoni üksused "Honor" ja "Ulf" formeeritava 108. mehhaniseeritud pataljoni koosseisu. 6. veebruaril 2024 nimetati pataljoni ülemaks Serhii Filimonov, senine "Honor" kompanii ülem. Tollal kuulus pataljoni umbes 1000 inimest.https://web.archive.org/web/20240206132858/https://suspilne.media/678030-komandirom-vovkiv-da-vinci-stav-sergij-filimonov/ Aprillis 2024 lahutati "Da Vinci Huntide" pataljon 67. brigaadist iseseisvaks pataljoniks ning aprillis 2025 muudeti 1. rünnakrügemendiks "Da Vinci Hundid".https://militaryland.net/ukraine/armed-forces/da-vinci-wolves/

"Hundid" osalesid vastupealetungides Harkivi oblastis: Balaklija, Izjumi, Borovaja, Kupjanski vabastamisel; lahingutes Luhanski oblastis: Kreminna, Bilogorivka, Siverskodonetski, Lõsõtšanski pärast ning lahingutes Donetski oblastis - Serebrjanka, Soledari ja Bahmuti pärast. Pataljoni võitlejad läksid ajalukku "Elutee" kaitsmisega - viimase teega, mis varustas Ukraina sõdureid Bahmutis.https://www.youtube.com/watch?v=fzL3rUfF_wY&rco=1

Üks üksuse endistest vabatahtlikest oli USA merejalaväe veteran ja Ameerika asepresidendi J. D. Vance'i nõbu – Nate Vance.https://www.delfi.ee/artikkel/120390490/usa-asepresidendi-nobu-nate-vance-sodis-aastaid-ukrainas-ja-pidas-naastes-tadipojaga-pika-vestluse-kuuldu-mojus-rahustavalt

 Viited 

Kategooria:Ukraina sõjandus